《赠戴南枝》
清代·李崧

热血难消白发新，沧桑阅历几番尘。独书甲子依彭泽，老向乾坤哭富春。

画里无人元隐士，井中有史宋遗民。一竿何处堪垂钓，流水桃花护旧津。

作者简介：江苏无锡人，字静山，号芥轩。布衣，隐居不仕。居鹅湖之洗香园。工诗，善画芦雁。年七十余，两目尽盲，犹口占诗，令幼孙书之。八十余始卒，约在乾隆初年。有《芥轩诗集》、《浣香词》。